PMIndiaData/PMIndiaSum huggingface dataset:
কেবদিয়াদা লৈবা স্তেচু ওফ য়ুনিতীদা প্রধান মন্ত্রীনা লৈ কৎতুনা সরদার বল্লভভাই পতেলদা ইকায়খুম্নবা উৎখ্রে

ঙসি সরদার পতেলগী মপোক নুমিৎতা, গুজরাতকী কেবদিয়াদা লৈবা মালেমদা মমিং চৎলবা স্তেচু ওফ য়ুনিতীদা ভারতকী য়োৎকী মী সরদার বল্লভভাই পতেলগী মফমদা প্রধান মন্ত্রী শ্রী নরেন্দ্র মোদীনা লৈ কৎতুনা ইকায়খুম্নবা উৎখ্রে। সরদার পতেলগী মপোক নুমিৎ অসি রাস্ত্রীয় এক্তা দিৱস হায়না থৌরম পাংথোক্লি। এক ভারত শ্রেস্থ ভারত ফংনবা পান্দমদা লৈবাক শীনবা থুংনা অপুনবগী লমজেল পাংথোক্লি। প্রধান মন্ত্রীনা হায়খি মহাক্কী মপোক নুমিৎতা সরদার পতেলদা ইকায়খুম্নবা উৎলি। ঐখোয়গী লৈবাক্কীদমক মহাক্না পাংথোক্লম্বা থবকশিং য়াম্না মরুওই। কেবদিয়াদা লৈবাক্কী অপুনবগী শক্তম ঙাক্নবা প্রধান মন্ত্রীশু ৱাশক লৌখি।
প্রধান মন্ত্রীনা আচার্য় শ্রী পুরুশোত্তম্পৃয়া দাসজী স্বামী শ্রী মহারাজনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা আচার্য় শ্রী পুরুশোত্তম্পৃয়া দাসজী স্বামী শ্রী মহারাজনা লৈখিদবদা নুংঙাইতবা ফোংদোকখ্রে। ত্বীৎ অমদা মহাক্না হায়খি, “ঐখোয় পুম্নমক্না আচার্য় শ্রী পুরুশোত্তম্পৃয়া দাসজী স্বামী শ্রী মহারাজপু মহাক্না খুনাই অসিগীদমক্তা তৌবীরম্বা অফবা থবকশিংগীদমক মতম পুম্বদা নীংশিংদুনা লৈহৌরগনি। মহাক্না মীওইবদা তারিবা অৱা-অনা কয়াবু কোকহন্নবা হোৎনবীরমই অমসুং নুংশিবা মীৎয়েংনা য়েংবীরমই। ভারত্তদা নত্তনা মালেমগী মশীং থীঙমদ্রবা মীয়াম্না মহাকপু নীংশিংনহৌরগনি। আচার্য় শ্রী পুরুশোত্তম্পৃয়া দাসজী স্বামী শ্রী মহারাজ লৌশিংতনা থল্লবা মীশক অমনি। মহাক্না খুনাইগীদমক, লাইরিক লাইশু, অমসুং নুপীশিংবু অৱাংবা থাক্তা চিংখৎনবা হোৎনরম্বশিং কাউঙমদনা লৈহৌরগনি। মহাক্কা লোইননা শান্নখিবা ৱারী-ৱাতাই কয়া ঐহাক্না কৈদৌনুংদা কাউবা ঙম্লরোই। ওম শান্তি।”
মন্ত্রীমন্দলনা দিবেলপমেন্ত ওফ এদভান্স মোদেল সিঙ্গল ৱিন্দোদা ভারত অমসুং জপানগী মরক্তা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা এদভান্স মোদেল সিঙ্গল ৱিন্দোগী দিবেলপমেন্তদা ভারত অমসুং জপানগী মরক্তা য়ানা ৱারোলদা অয়াবা পীখ্রে। কানবশিং: য়ানা ৱারোল অসিনা ভারত অমসুং জপানগী মরক্তা এদভান্স মোদেল সিঙ্গল ৱিন্দোগী দিবেলপমেন্তদা অমসুং মসিগী ওপরেস্নেলাইজেসনদা তেংবাং পীনবা হেঙ্গৎলগনি। মদুনা ভারত্তা ইজ ওফ দুইং বিজিনেস প্রমোৎ তৌনবা ভারতনা হোৎনরিবা অদু খোংজেল য়াংশিলহল্লগনি। এদভান্স মোদেল সিঙ্গল ৱিন্দো অসি ভারতকী মনুং অমসুং মপান্দা খ্বাইদগী ফবা প্রেক্তিসশিংদা য়ুমফম ওইবনি। মসিনা মতৌ অদুম্না ইনবেস্তমেন্তশিং লায়থোকহল্লগনি।
প্রধান মন্ত্রীনা উগান্দাদা ভারতকী কাংলুপ্তা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি উগান্দাদা ভারতকী কাংলুপ্তা ৱা ঙাংখ্রে। কমপলাদা পাংথোকপা থৌরম অমদা উগান্দাগী রাষ্ট্রপতি মুসেবেনীসু শরুক য়াখি। মহাক্কী ৱারোলদা প্রধান মন্ত্রীনা উগান্দাদা লৈরিবা ভারতকী কাংলুপকা লোইননা য়াম্না নক্নবা মরি অমা মহাক্না ফাওই হায়না ফোংদোকখি। থৌরম অদুদা রাষ্ট্রপতি মুসেবেনীনা শরুক য়াখিবা অদুনা ভারতকী মীয়াম অমসুং উগান্দাদা লৈরিবা ভারতকী কাংলুপকীদমক মহাক্কী নুংশিবা অদু উত্থোক্লে হায়না মহাক্না ফোংদোকখি। মহাক্না রাষ্ট্রপতি মুসেবেনী অমসুং উগান্দাগী মীয়ামবু য়ুমশকৈশা নুমিৎতা উগান্দাগী পর্লিয়ামেন্তদা ৱা ঙাংনবগী তাঞ্জা পীবীদুনা ইকাই খুম্নবীবগীদমকসু থাগৎখি। প্রধান মন্ত্রীনা হায়খি মদুদি ভারত অমসুং উগান্দাগী মরক্তা লৈনরিবা মরি অসি চহি চা কয়া শুরে। মহাক্না লৈবাক অনিগী মরক্তা লৈরিবা পুৱারী ওইরবা মরিশিং, অদু নৌহৌনা নীংশিংখি, মদুদা কোলোনেলগী মায়োক্তা লানথেংনখিবা, অমসুং উগান্দাদা রেলৱে শেমগৎ শাগৎপগী থবক য়াওরি। ভারত মচা কয়ানা উগান্দাগী পোলিতিক্সতা মরুওইবা থৌদাং লৌরি হায়না মহাক্না ফোংদোকখি। ভারতকী ওইনা উগান্দা য়াওনা আফ্রিকাগী লৈবাক পুম্নমক মরু ওই হায়না প্রধান মন্ত্রীনা অচেৎপা ৱাফম থমখি। ঙসিদি ভারত অসি মালেমদা খোংজেল য়াংনা শেল–থুমগী ফিভম ফগৎলক্লিবা লৈবাকশিংগী মরক্তা অমা ওইরে হায়না মহাক্না হায়খি। হৌজিক্তি ভারতনা কারশিং অমসুং স্মার্তফোনশিং এক্সপোর্ত তৌরে হায়না মহাক্না মখা তাখি। দিজিতেল তেক্নোলোজী অসি ভারতকী মীয়ামশিংগীদমক এম্পৱারমেন্তকী উপায় অমা ওইরক্লে হায়না মহাক্না হায়খি। ভারতকী ফোরেন পোলিসীদা আফ্রিকাগী মরুওইবা অদু প্রধান মন্ত্রীনা পনখি। মসিগা মরি লৈননা মহাক্না ২০১৫দা ন্যু দিল্লীদা পাংথোকখিবা ভারত–আফ্রিকা ফোরম সমিৎ অদু পনখি। মহাক্না ভারত অমসুং অতোপ্পা আফ্রিকাগী লৈবাকশিংগী মরক্তা অতোপ্পা অৱাংবা থাক্কী লৈবাক অনিগী ওইনা শরুক য়ামিন্নখিবশিংসু পনখি। প্রধান মন্ত্রীনা দোলর বিলিয়ন অহুম হেনবগী লাইন্স ওফ ক্রেদিৎকা লোইনরিবা প্রোজেক্তশিং; স্কোলরশিপশিং; অমসুং ই–ভিজা এরেঞ্জমেন্তশিং অসিন–চিংবা অতোপ্পা ইনিসিয়েতিবশিংসু পনখি। ইন্তর্নেস্নেল সোলর এলাইন্সকী মীহুৎ লৈবাক পুম্নমক্কী চাউরাক্না তঙ্খাই অমদি আফ্রিকাদগীনি হায়না মহাক্না হায়খি। এসিয়া অমসুং আফ্রিকাগী লৈবাকশিংনা ন্যু ৱার্ল্দ ওর্দরদা হেন্না কনবা থৌদাং অমা লৌরি হায়না প্রধান মন্ত্রীনা ফোংদোকখি।
পি.এম.না শক্নাইরবা কার্তুনিস্ত, শ্রি নরায়ন দেবনাথ জিনা লৈখিদবগী নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা কার্তুনিস্ত, শ্রী নরায়ন দেবনাথ জিনা লৈখিদবদা থমোই শোক্না নুংঙাইতবা ফোংদোকখ্রে। ত্বীত অমদা, প্রধান মন্ত্রীনা হায়খি; “শ্রী নরায়ন দেবনাথ জিনা মহাক্কী থবকশিং, কার্তুনশিং অমসুং ইলুস্ত্রেশনশিংগী খুত্থাংদা পুনশি কয়া অমা মংঙাল পীখি। মহাক্কী থবকশিং অসিদা মহাক্কী ইন্তেলেকচেৱেল প্রোৱেস অদু উত্থোকই। মহাক্না পুথোরকপা কেরেক্তরশিং অদু মতম চুপ্পগী ওইনা মীয়াম্না পাম্নহৌরগনি। মহাক্না লৈখিদবদা য়াম্না নুংঙাইতবা ফাওই। মহাক্কী ইমুং-মনুংশিং অমসুং মহাকপু পামজবশিংগীদমক্তা অৱাবা ফোংদোক্লি। ওম শান্তি।”
প্রধান মন্ত্রীনা য়ু.পি.গী মথুরাগী লম্বীগী এক্সিদেন্ততা মীওই কয়াগী পুন্সি মাঙবদা নুংঙাইতবা ফোংদোকখ্রে

প্রধান মন্ত্রীনা উত্তর প্রদেশকী মথুরাগী লম্বীগী এক্সিদেন্ততা মীওই কয়াগী পুন্সি মাঙবদা নুংঙাইতবা ফোংদোকখ্রে। প্রধান মন্ত্রীগী ওফিসনা অসুম্না ত্বীত তৌখিঃ “উত্তর প্রদেশকী মথুরাদা লম্বীগী এক্সিদেন্ত থোকপসি য়াম্না নুংঙাইতে। থৌদোক অসিদা লৈখিদবা ইমুংগী মীওইশিংগী অৱাবদা ঐহাক্না শরুক য়ারি। অশোক-অপন নংলবশিংনা অথুবা মতমদা ফগৎলকপা ওইসনু হায়না ঐহাক্না থৌনীজরিঃ প্রধান মন্ত্রী”
পি.এম.না কথাকালিগী শক্নাইরবা গুরু চেমনচেরি কুনহিরামন নাইয়র লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা কথাকালিগী শক্নাইরবা গুরু চেমনচেরি কুনহিরামন নাইয়র লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায় মদুদি, “কথাকালিগী শক্নাইরবা গুরু চেমনচেরি কুনহিরামন নাইয়র লৈখিদবদা থম্মোয় শোক্না নুঙাইতবা ফাওই। মহাক্কী ইন্দিয়াগী কলচর অমসুং থম্মোয়নুংগী ওইবা অসিদা মমিং লৈরি। মহাক্না ক্লাসিকেলগী ওইবা জগোই অসিদা মশক থোক্নবা য়াম্না কন্না হোৎনখি। ঐহাক্না ৱাখলনা মহাক্কী ইমুং-মনুং অমসুং মহাক্কী মীওইশিংগী অৱাবদা শরুক য়ারি। ওম শান্তি”।
ইজিপ্তকী তেরোরিস্ত এতেক্ত অদুবু প্রধানমন্ত্রীনা কন্না য়ানীংদবা ফোংদোকখ্রে

ইজিপ্তকী লাই খুরুম্ফম অমদা তৌখিবা তেরোরিস্ত এতেক্ত অদুবু প্রধানমন্ত্রী শ্রী নরেন্দ্র মোদীনা কন্না য়ানীংদবা ফোংদোকখ্রে। এতেক্ত অদুবু মীনুংশি লৈতবগী লিচৎনি হায়না ফোংদোক্লদুনা প্রধানমন্ত্রীনা লৈখিদ্রবা মীচমশিং অদুগীদমক অৱাবা ফোংদোকখি অমসুং মওং খুদিংমক্কী তেরোরিস্ত থেংননবা ভারতনা ইজিপ্তা অখাকপা লৈতনা মতেং পাংগনি হায়না ফোংদোকখি। প্রধানমন্ত্রীনা হায়খি মদুদি, “ ইজিপ্তকী লাই খুরুম্ফম অমদা তৌখিবা মীনুংশি লৈত্রবা এতেক্ত অদুবু শাথিনা নিন্দা তৌই। লৈখিদ্রবা লাঞ্জদ্রবশিংগী মফমদা অৱাবা ফোংদোকচরি। মখল খুদিংমক্কী তেরোরিজম থেংনবদা ভারতনা ইজিপ্তকী মীয়াম অমসুং সরকারগী মীচংদা মতম পুম্নমক্তা লেপ্লি।”
২০১৭-১৮দগী ২০১৯-২০ ফাওবা লৈবাক শীনবা থুংনা ইচাউ য়েংশিন্নবা অমসুং তুরেলগী অশিন-অরাংগী থবকশিং অমসুং ঙমখৈগী লমশিংগী মরি লৈনবা থবকশিংগী মতাংদা “এফ এম বি এ পি” মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা লুপা ক্রোর ৩৩৪২.০০ চংনা ২০১৭–১৮দগী ২০১৯–২০ ফাওবা লৈবাক শীনবা থুংনা ইচাউ য়েংশিন্নবা অমসুং তুরেলগী অশিন–অরাংগী থবকশিং অমসুং ঙমখৈগী লমশিংগী মরি লৈনবা থবকশিংগী মতাংদা “ফ্লদ মেনেজমেন্ত এন্দ বোর্দর এরিয়াজ প্রোগ্রাম” (এফ এম বি এ পি)গী অয়াবা পীরে। কান্নবশিং: মপুং ফানা ঈশিং ইচাউ লাকশিন্নবা, লৈবাক-লৈহাও চেন্থবা থিংনবা অমসুং সমুদ্রদা লৈবাক লৈহাও চেন্থবা থিংনবা লৈবাক শীনবা থুংনা এফ এম বি এ পি পায়খৎকনি। থবক অসিনা শহরশিং, খুঙ্গংশিং, ইন্দস্ত্রীগী মফমশিং, কম্যুনিকেসনগী লিঙ্কশিং, লৌবুকশিং, ইনফ্রাস্ত্রকচরশিং ঈশিং ইচাউদগী অমসুং লৈবাক-লৈহাও চেন্থবদগী ঙাকথোকপা ঙমগনি। তুরেল মরু হৌরকফমশিংদা থবক ফজনা পায়খৎতুনা তুরেলশিংদা লৈবাক-লৈহাও চেন্থবা হন্থহনবদা মতেং পাংগনি। ফন্দ থাদবগী মওং: জেনরেল কাংলুপকী রাজ্যশিংগী এফ এম কম্পোনেন্তগী ফন্দ পীবগী মওং অসি কেন্দ্রনা চাদা ৫০ অমসুং রাজ্যনা চাদা ৫০ অমসুং অৱাং-নোংপোক রাজ্যশিং, সিক্কিম, জে এন্দ কে, হিমাচল প্রদেশ অমসুং উত্ত্রাখন্দগী ওইনা সেন্তরনা চাদা ৭০ অমসুং রাজ্যনা চাদা ৩০ ওইগনি। য়ুম্লোন্নবা লৈবাকশিংগা থংনবা ঙমখৈগী শরুকশিংদা আর এম বি এগী প্রোজেক্তশিং অমসুং থবকশিংগী ফন্দ অসি চাদা ১০০ গ্রান্ত-ইন-এদ ওইগনি। চাউরাকপা শক্তমশিং: স্কিম “এফ এম বি এ পি” অসি ১২শুবা প্লানগী স্কিম অনি হায়বদি ফ্লদ মেনেজমেন্ত প্রোগ্রাম (এম এম পি) অমসুং রিভর মেনেজেমেন্ত এক্তিবিতিজ এন্দ ৱার্কস রিলেতেদ তু বোর্দর এরিয়াজ (আর এম বি এ)গী কম্পোনেন্তশিং পুনশিল্লগা শেম্বনি। স্কিম অসিগী পান্দমদি রাজ্যশিংদা ঈশিং ইচাউ ঙাকথোক্নবা মতেং পাংবনি। স্কিম অসিগী মখাদা মমল য়াম্লবা কান্নবা লম ঈশিংনা চেন্থখিবা অমসুং ঈশিং চাউবদগী ঙাকথোকপনি অমসুং ঙমখৈ ময়াদা শান্তি থম্নবা হোৎনবনি। স্কিম অসিনা এফ এম পিগী মখাদা হৌজিক পায়খৎলিবা প্রোজেক্তশিং লোইশিন্নবা পান্দম থমলি। স্কিম অসিনা মখা তানা হায়দ্রো-মেত্রোলোজিকেল ওবজার্বেসনগী থবকশিং অমসুং য়ুম্লোন্নরিবা লৈবাকশিংগা শম্নবা তুরেলশিংগী ইচাউ মাংজৌননা লাউথোকপগী থবকশিং য়াওরি। স্কিম অসিনা য়ুম্লোন্নরিবা লৈবাকশিংগী প্রোজেক্তশিং হায়বদি পঞ্জেশ্বর মল্তিপরপজ প্রোজেক্ত, নেপালগী সপ্তা কোসী-সন কোসী প্রোজেক্কী সর্ভে, ইনভেস্তিকেসন অমসুং দি পি আর শেম্বদা মতেং পাংগনি।
প্রধান মন্ত্রীনা বালীদা জি-২০ সম্মিৎ পাঙথোক্লিঙৈ মনুংদা সিঙ্গাপুরগী প্রধান মন্ত্রীগা উনবা

প্রধান মন্ত্রী শ্রী নরেন্দ্র মোদীনা ঙসি বালীগী জি-২০ সম্মিৎ পাঙথোক্লিঙৈ মনুংদা সিঙ্গাপুরগী প্রধান মন্ত্রী, ঐচ.ই. শ্রী লী সিএন লুংগা উনখ্রে। মমাং চহিদা রোমদা পাঙথোকখিবা জি-২০ সম্মিৎ মনুংদা প্রধান মন্ত্রী লীগা উনখিবা অদু মহাক্না নীংশিংখি। প্রধান মন্ত্রী অনিমক্না ভারত অমসুং সিঙ্গাপুরগী মরক্তা লৈরিবা মপাঙ্গল কনবা স্ত্রেতেজিক পার্তনরশিপ অমসুং সেপ্তেম্বর ২০২২দা নই দিল্লীদা পাঙথোকখিবা ইন্দিয়া-সিঙ্গাপুর মিনিস্ত্রিএল রাউন্দ তেবলগী হৌদোকপগী সেসন য়াওনা চাং নাইনা অৱাংবা থাক্কী মিনিস্ত্রিএল অমসুং ইন্সতিত্যুস্নেলগী ওইনা ৱারী-ৱাতাই শাখিবা অদুগী মতাংদা খন্নখি। লুচিংবা অনিনা মরু ওইনা ফিনতেক, রিন্যুএবল ইনর্জী, স্কিল দিবেলপমেন্ত, হেল্থ অমসুং ফার্মাক্যুতিকেল সেক্তরশিংদা লৈবাক অনিগী মরক্তা লৈরিবা ত্রেদ অমসুং ইনভেস্তমেন্তগী মরীশিং অসি মখা তানা চেৎশিনহন্নবগী মতাংদা নৌহৌনা মখোয়গী ফিরেপ ফোঙদোকখি। পি.এম. মোদীনা সিঙ্গাপুরদা গ্রীন ইকনোমী, ইনফ্রাস্ত্রকচর অমসুং দিজিতেলাইজেসন য়াওনা তোঙান-তোঙানবা সেক্তরশিংদা ইনভেস্ত তৌনবা অমসুং ভারতকী নেস্নেল ইনফ্রাস্ত্রকচর পাইপলাইন, এসেৎ মোনিতাইজেসন প্লান অমসুং গতী শক্তি প্লানগী কান্নবা লৌনবা হায়খি। লুচিংবা অনিনা হন্দক্কী গ্লোবেল অমসুং রিজনেল দিবেলপমেন্তশিংগী মতাংদা ৱাখল্লোন ফোঙদোক্নখি। প্রধান মন্ত্রী মোদীনা ভারতকী এক্ত ইস্ত পোলিসীদা সিঙ্গাপুরগী থৌদাং অমসুং ২০২১দগী ২০২৪ ফাওবা অসিয়ন-ইন্দিয়াগী কন্ত্রী কোওর্দিনেতরগী থৌদাং লৌরিবা অসিবু থাগৎপা ফোঙদোকখি। লুচিংবা অনিমক্না ইন্দিয়া-অসিয়ন মলতি-ফেসতেদ কোওপরেসন হেনগৎহন্নবগী পুন্না থবক তৌমিন্ননীংবগী অপাম্বা নৌহৌননা ফোঙদোক্নখি। প্রধান মন্ত্রীনা প্রধান মন্ত্রী লীদা তুংগীদমক য়াইফ-মঙ্গোল পীখি অমসুং মথং চহিগী জি-২০ সম্মিৎকীদমক ভারত্তা লাকপীনবা বর্তন তৌখি।
প্রধান মন্ত্রীনা ইস্তরগী তাঞ্জা লাকপদা মীয়ামদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ইস্তরগী তাঞ্জানা লাকপদা মীয়ামদা নুংঙাইবা ফোংদোকখ্রে। প্রধান মন্ত্রীনা হেয়খি, “ইস্তরগী অখন্নবা তাঞ্জা লাকপদা মীপুম খুদিংমক্কী মফমদা য়াইফ-পাউজেল পীজরি। ঐখোয়না প্রভু খৃস্তকী চিং লেম্লবা ৱাখল্লোন, অখন্ননা লৈত-লাইরবশিংদা থৌনা হাপ্নবা মহাক্কী নীংজিং মাঙজিংনদবা ৱাফম অদু নীংশিংলি। হন্দক্কী ইস্তর অসিনা কোবিদ-১৯ মায় পাক্না লাকশিন্ননবা অমদি মশা-মউ ফবা প্লানেৎ অমা শেম্নবা অহেনবা থৌনা পীনবীবা ওইরসনু।”
অচৌবা হিথাংফমশিংদা পিপিপি প্রোজেক্তশিংগীদমক মোদেল কন্সেসন এগ্রীমেন্ত রিভাইজ তৌবা মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পোর্ত প্রোজেক্তশিংবু হেন্না ইনভেস্তর-ফ্রেন্দলি ওইহন্নবা অমসুং পোর্ত সেক্তরদা ইনভেস্তমেন্ত ক্লাইমেত হেন্না পমহন্নবা মোদেল কন্সেসন এগ্রীমেন্ত (এমসিএ) দা এমেন্দমেন্তশিং অয়াবা পিখ্রে । শক্তমশিং: এমসিএদা অহোংবা পুরকপা অসিনা সোসাইতি ফোর এফোরদেবল রিদ্রেসেল ওফ দিসপ্যুতস- পোর্তস (এসএআরওদি-পোর্তস) লিংখৎনবা মীৎয়েং থম্লি । মসি লিংখৎপনা হাইৱে সেক্তরদা ফংলিবা প্রোভিজন অদুগা মান্নবা মেকানিজম শেম শারগনি । নৌনা শেমদোক্লবা এমসিএ অদুগী অতোপ্পা শক্তমশিং অদু মখাদা লৈরে:- কমর্সিএল ওপরেসন দেত (সিওদি) অদু মপুং ফারবা মতুং চহি ২ লৈরবা মতুংদা দেবলপরনা মখোয়গী ১০০% ইক্বুইতি লৌথোকপা য়াই । মসিনা হৌজিক হাইৱে সেক্তরগী এমসিএ প্রোভিজনশিং অদুগা মান্নরগনি । কন্সেসন্যরিদা অহেনবা লম ফংহনবনা, লমগী ভরা অদু চাদা ২০০ দগী চাদা ১২০ দা হন্থরে । কন্সেসন্যরিনা কার্গো অদুগী মেত্রিক তন খুদিংগী/তিইয়ু হেন্দল্দদা রোয়েলতি থিগদবনি মদুনা চহিগী দবল্যুপিআইদা অনেম অৱাংগী মখা পোনগনি । মসিনা রোয়েলতি লৌনবা হৌজিক চৎনরিবা অদুগী মহুৎ শিল্লগনি মদুনা গ্রোস রেভেন্যুগী চাং অদুগা মান্নগনি । কন্সেসন্যরি অদুনা হায়র কেপাসিতী খুৎলাইশিং/ফেসিলিতীশিং/তেক্নোলোজী শিজিন্নবদা অথিংবা লৈরোই । “একচুএল প্রোজেক্ত কোস্ত” অদু “তোতেল প্রোজেক্ত কোস্ত” না মহুৎ শিল্লগনি । “চেঞ্জ ইন লো” গী অনৌবা দেফিনিসন হাপচিল্লগনি তেম্প গাইদলাইন্স/ওর্দর্স, এনভাইরোনমেন্তেল লো এণ্ড লেবর লোসকী স্তেন্দর্স অমসুং কন্দিসনশিং ইমপোজ তৌবা অমসুং কন্সেসন্যরিদা কম্পেসেসন পিনবা অনৌবা তেক্সশিং অমসুং দ্যুতিশিং হেঙ্গৎহনবা অমসুং চৎনহনবা । সিওদিগী মাংওইননা ওপরেসনশিং পাংথোক্নবা খোংথাং । প্রোজেক্তশিং অদুগী শেল থুমগী ফিভম ফগৎহন্ননবা কন্সেসন্যরিশিংদা লো কোস্ত লোং তর্ম ফন্দশিং লাইনা ফংহন্নবা হোৎনবা । সারোদ-পোর্তসকী প্রোভিজন হেঙ্গৎহনবা । পোর্ত য়ুজরশিংনা শিজিন্ননবা কমপ্লেন্ত পোর্তেল হৌদোকপা । প্রোজেক্ত অদুগী মতম নাইবা পাওদম পিনবা মোনিতরিং এরেঞ্জমেন্ত অমা হৌদোকপা ।
পি.এম.না অরুনাচল প্রদেশকী স্তেৎহুদ দেনা লাকপদা মখোয়গী মীয়ামদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা অরুনাচল প্রদেশকী স্তেৎহুদ দেনা লাকপদা মখোয়গী মীয়ামদা নুংঙাইবা ফোংদোকখ্রে। ত্বীৎ অমদা, প্রধান মন্ত্রীনা হায়, “অরুনাচল প্রদেশকী শিংথানীংঙাই ওইরবা মীয়ামদা মখোয়গী স্তেৎহুদ দেগী থৌরম্না লাকপদা নুংঙাইবা ফোংদোকচরি। রাজ্য অসিগী মীয়াম অসি, মখোয়গী নাৎ, থৌনা অমসুং ভারতকী চাউখৎ-থৌরাংদা অচেৎপা ফিরেপ লৌবগীদমক খঙনরি। অরুনাচল প্রদেশ অনৌবা চাখৎপগী মতোল অদু লোম্বা ওইরসনু।”
পি.এম.না দেফলিম্পিক্সতা শীংথানীংঙাই ওইরবা পর্ফোরমেন্স উৎখিবগীদমক ভারতকী কন্তিঞ্জেন্তবু থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা হন্দক্তা পাঙথোকখিবা দেফলিম্পিক্সতা শীংথানীংঙাই ওইরবা পর্ফোরমেন্স উৎখিবগীদমক ভারতকী কন্তিঞ্জেন্তবু থাগৎপা ফোঙদোকখ্রে। প্রধান মন্ত্রীনা মহাক্কী য়ুমদা তাং ২১দা কন্তিঞ্জেন্ত অসিগা উনগনি। প্রধান মন্ত্রীনা ত্বিত তৌখি: “হন্দক্তা পাঙথোকখিবা দেফলিম্পিক্সতা উৎখিবা শীংথানীংঙাই ওইরবা পর্ফোরমেন্সকীদমক ভারতকী কন্তিঞ্জেন্তবু থাগৎপা ফোঙদোকচরি! ঐখোয়গী কন্তিঞ্জেন্ততা য়াওরিবা শান্নরোয় খুদিংমক অসি ঐখোয়গী প্রজাশিংগীদমক্তদি ইথিল পীনবগী হৌরকফম অমা ওইরি। ঐহাক্না তাং ২১গী অয়ুক্তা ঐহাক্কী য়ুমদা কন্তিঞ্জেন্ত পুম্নমক্কা উনগনি।”
মন্ত্রীমন্দলনা য়ু পি এস সি অমসুং পব্লিক সর্বিস কমিসন ওফ মোরিশসকী মরক্তা এম ও য়ু অমগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ুনিয়ন পব্লিক সর্বিস কমিসন (য়ু পি এস সি) অমসুং পব্লিক সর্বিস কমিসন ওফ মোরিশসকী মরক্তা মেমোরেন্দম ওফ অন্দর্সতেন্দিং (এম ও য়ু) অমা খুৎয়েক পীনবদা অয়াবা পীখ্রে। এম ও য়ু অসিনা য়ু পি এস সি অমসুং পব্লিক সর্বিস কমিসন ওফ মোরিশসকী মরক্তা হৌজিক লৈনরিবা মরি অসি হেন্না মপাঙ্গল কনখৎহল্লগনি। মসিনা রিক্রুইতমেন্তকী লমদা পার্তী অনিমক্কী খঙ হৈবশিং সেয়ার তৌবদা লায়থোকহল্লগনি। এম ও য়ু অসিনা লৈবাক অনিমক্কী পব্লিক সর্বিস কমিসনশিংগী মরক্তা ইনস্তিত্যুস্নেলাইজ লিঙ্ককেজ দিব্লপ তৌরগনি। মসিনা পি এস সি, মোরিশস অমসুং য়ু পি এস সিগী মরক্তা কোওপরেসনগী স্কোপ পীরি। কোওপরেসনগী মনুং চনবা হিরমশিং অদু মখাদা পীরি- য়ু পি এস সি অমসুং পি এস সিগী থবক থৌরমশিংগী ওইবা পব্লিক সর্বিস রিক্রুইতমেন্ত অমসুং সেলেক্সন্দা অনৌবা এক্সপরিয়েন্স একচেঞ্জ তৌবা; লাইরিকশিং, খুৎনা তৌবা থবকশিং অমসুং অতোপ্পা দোকুমেন্তশিং য়াওনা ইনফোর্মেশন অমসুং এক্সপর্তিজ একচেঞ্জ তৌবা; খুৎনা ইবা চাংয়েংশিংগী অমসুং কমপ্যুতরদা য়ুমফম ওইবা রিক্রুইতমেন্ত তেস্ত অমসুং ওনলাইন এগজামিনেশনশিং শেম শাবদা শিজিন্নরিবা ইনফোর্মেশন তেক্নোলোজী (আই তি)গী এক্সপর্তিজ সেয়ার তৌবা; এক্সপেন্দিচর স্ক্রূতিনী অমসুং এপ্লিকেসনশিং য়াম্না থুনা দিস্পোজ তৌবগীদমক সিঙ্গল ৱিন্দো সিস্তেমদা এক্সপরিয়েন্স সেয়ার তৌবা; চাং নাইনা পাংথোক্লিবা এগজামিনেশন সিস্তেমগী শরুক ওইরিবা তোঙান তোঙানবা প্রোসেসশিংদা এক্সপরিয়েন্স সেয়ার তৌবা; ওফিসিয়েলশিংগীদমক্তা ত্রেনিং সেসনশিং ওর্গনাইজ তৌবা। (vii) মীহুৎশিংগী শক্তিগী মখাদা পোস্তশিং রিক্রূইত তৌবদা তোঙান তোঙানবা সরকারগী এজেন্সীশিংনা তুং ইল্লিবা প্রোসেস অমসু প্রোসিদ্যুরশিংগী ওদিৎতা এক্সপরিয়েন্স সেয়ার তৌবা। য়ুমফম: মমাংদা য়ু পি এস সিনা পব্লিক সর্বিস কমিসন ওফ কানাদা অমসুং ভুতানগা এম ও য়ু অমদা খুৎয়েক পীনখ্রে। কানাদাগা তৌনখিবা এম ও য়ু অদু ১৫.০৩.২০১১ দগী ১৪.০৩.২০১৪ ফাওবা চৎনখি। রোয়েল সিভিল সর্বিস কমিসন (আর সি এস সি), ভুতানগা তৌনখিবা এম ও য়ু অদু চহি অহুমগী ওইনা ইং ২০০৫গী নবেম্বর ১০দা খুৎয়েক পীনখি। মসি ২০১১গী সেপ্তেম্বর ৯দা চহি অহুমগী ওইনা রিন্যু তৌখি, ইং ২০১৪গী সেপ্তেম্বর ৮দা মদুগী মতম লাইখ্রে। অহুমলক শুবা ওইনা হন্দক্তা য়ু পি এস সি অমসুং আর সি এস সি, ভুতানগী মরক্তা এম ও য়ু অমা চহি ৩গী ওইনা ২৯.০৫.২০১৭দা খুৎয়েক পীনখ্রে।
মন্ত্রীমন্দলনা ভারত অমসুং কানাদাগী মরক্তা রিসর্স এক্সিলেন্স অমসুং ইন্দস্ত্রী-একাদেমিক কোলাবোরেসন্দা মীৎয়েং থম্দুনা ক্রোস-বোর্দর পার্তনরশিপশিং য়োকখৎনবা  য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কানাদাগী মরক্তা খুৎয়েক পীনখিবা য়ানা চেরোলদা অয়াবা পীখ্রে। য়ানা চেরোল অদু ইং ২০১৮গী ফেব্রুৱারী ২১দা ন্যু দিল্লীদা খু্ৎয়েক পীনখিবনি। য়ানা চেরোল অসিনা ভারত অমসুং কানাদাগী মরক্তা রিসর্স এক্সেলেন্স অমসুং ইন্দস্ত্রী-একাদেমিক কোলাবোরেসন্দা মীৎয়েং থম্দুনা ক্রোস-বোর্দর পার্তনরশিপশিং য়োকখৎনবা পান্দম থম্লি। য়ানা চেরোল অসিনা ভারত অমসুং কানাদাগী রিসর্স তৌরিবশিংবু গ্রেজুয়েৎ থাক্কী একাদেমিক রিসর্স মোবিলিতী অমসুং ক্রোস-বোর্দর ইন্দস্ত্রী-একাদেমিক কোওপরেসন পায়খৎপা ঙমহল্লগনি। গ্রেজুয়েৎ থাক্কী একাদেমিক রিসর্স মোবিলিতী প্রোগ্রামগী মখাদা খনগৎলবা ভারতকী য়ুনিবর্সিতীশিংদগী সাইন্স, তেক্নোলোজী, ইঞ্জিনীয়ারিং অমদি মেথমেতিক্সকী লমশিংদা রিসর্স তৌরিবা মাস্তর অমসুং পি ঐচ দি মহৈরোই ১১০বু কানাদাগী য়ুনিবর্সিতী রিসর্স লেবোরেতরিশিংদা চয়োল ১২দগী ২৪ ফাওবা রিসর্স তৌবদা নাকল অনিমক্না তেংবাং পীগদৌরি। কানাদাগী য়ুনিবর্সিতীশিংদগী রিসর্স তৌরিবশিংনা চপ মান্নবা মশিংদা ভারতকী য়ুনিবর্সিতীশিংগী রিসর্স লেবোরেতরিশিংদা চয়োল ১২দগী ২৪ ফাওবা রিসর্স তৌবশু য়ারগনি। ক্রোস-বোর্দর ইন্দস্ত্রী-একাদেমিক কোওপরেসনগী মখাদা, নাকল অনিমক্তগী মাস্তর অমসুং পি ঐচ দি মহৈরোই ৪০/৪০বু চয়োল ১৬তগী ২৪ ফাওবগী ওইনা মপাং ওইরিবা লৈবাকশিংদা লৈরিবা ইন্দস্ত্রী পার্তনরশিংগা লোয়ননা রিসর্স তৌবা য়াহল্লগনি।
বোদো এগ্রীমেন্ত অসি বোদো মীয়ামগীদমক অনৌবা হৌরকপা অমগী পাউজেলনি; অসমগী য়ুনিতী অমসুং ইন্তিগ্রিতী হেঙ্গৎহল্লগনি: প্রধান মন্ত্রী

প্রধান মন্ত্রী শ্রী নরেন্দ্র মোদীনা বোদো এগ্রীমেন্তপু অসমগী শান্তি অমসুং দিবেলপমেন্তকীদমক পুৱারী ওইরবা পন্দুপ অমগুম ফোংদোকখ্রে। বোদো এগ্রীমেন্তপু তরাম্না ওক্লদুনা মহাক্না হায়খি মদুদি মসি সবকা সাথ, সবকা বিকাস অমসুং সবকা বিশ্বাসকী মন্ত্র অমসুং এক ভারত-শ্রেস্থ ভারতকী স্পিরিতনা ইন্সপায়র তৌবনি। ত্বিতরদা প্রধান মন্ত্রীনা হায়খি, “ভারতনা পুজ্য বাপুবু মহাক্কী পুন্য তিথিদা নীংশিংলি, অসমনা শান্তি অমসুং দিবেলপমেন্তকীদমক পুৱারী ওইরবা পন্দুপ অমা সাক্ষি ওইরি। চহী ৫০গী মতুংদা ঐখোয়গী বোদো মরূপশিংগা য়ানবা অমা পুরকপা অসি অনৌবা খোংথাং অমনি। মসিনা অসমগী অপুনবা শক্তম শাগৎপদা হেন্না মপাঙ্গল পুরক্লগনি, মায় পাক্লবা তুংগী লম্বী অমা ওইরগনি। বোদো ওর্গনাইজেসনশিংগা লোয়ননা পুৱারী ওইরবা এগ্রীমেন্ত খুৎয়েক পীনরবা মতুং ঐখোয়গী সরকারগী খ্বাইদগী অহানবা খোংথাং অসি বোদো এরিয়াশিংগী দিবেলপমেন্তনি। লুপা কোতি ১৫০০গী পেকেজ অমদা থবক হৌরে। ঐখোয়গী অখন্নবা মীৎয়েং অসি পুন্সি মহিং লাইথোকহনবা অমসুং সরকারগী স্কিমশিংদগী বোদোশিংনা মপুং ফানা কানবা ফংহনবা ওইগনি। বোদো মরূপশিং ইংথবগী লম্বীদা লাক্লে, ঐখোয়গা পুল্লরে, হিংসা থাদোক্তুনা দেমোক্রেসী অমদি কনস্তিত্যুসন্দা থাজবা লৈরক্লে, মসিনা ইসু অসিগী সোলুসন্নি হায়না ময়েক শেংনা পাউজেল পীরক্লি। চহী তরাগী খুজিং ৫ লীরবা বোদো ইশুনা ঙসি পুজ্য বাপুগী পুন্যতিথিদা য়ানবা পুরক্লে। বোদো গ্রুপশিং অমসুং সরকারগী মরক্তা তৌনবা একোর্দনা অসমগী য়ুনিতী অমসুং ইন্তিগ্রিতী হেঙ্গৎহল্লগনি। হিংসা থাদোক্নবা অমসুং দেমোক্রেসী অমসুং সংবিধান্দা থাজবা থম্নবা ঐহাক্কী বোদো মরূপশিংগী ৱারেপ্পু ঐহাক্না তরাম্না ওক্লি। বোদো মরূপশিংগা লোয়ননা একোর্দ চত্থকিবা অসি অসম অমসুং হিংসানা শোকহল্লবা লৈবাক অসিগী অতোপ্পা মফমশিংদা পাউজেল অমনি। লৈবাক অসিগী চাউখৎ থৌরাং অসি হিংশা অমদি অকি তুজুং লৈত্রবা ফিভম অদুদা লাক্কদবনি। ঐখোয়গী বোদো মরূপ পুম্নমক্না অসমগী চাউখৎ থৌরাংগী মায়কৈদা মপুং ফানা পাঙ্গল লৌশিং পীরগনি, মসিগীদমক নুংঙাইবা পোকই। ঐখোয়গী বোদো মরূপশিংগা লোয়ননা একোর্দ খুৎয়েক পীনখিবা অদুনা অসমগী অতোপ্পা কম্ম্যুনিতীশিংগী ইন্তরেস্তসু কায়রোই। মসি পুম্নমক্কী মায় পাকপা অমনি, মসি মীওইবা জাতিগীদমক মায় পাকপনি। মসি সবকা বিকাস অমসুং সবকা বিশ্বাসকী মন্ত্র অমসুং এক ভারত-শ্রেস্থ ভারতকী স্পিরিতনা ইন্সপায়র তৌবনি।”
শ্রী কুন্দন সহানা লৈখিদবদা প্রধানমন্ত্রীনা অৱাবা ফোংদোকখ্রে

শ্রী কুন্দন সহানা লৈখিদবদা প্রধানমন্ত্রী শ্রী নরেন্দ্র মোদীনা অৱাবা ফোংদোকখ্রে । প্রধানমন্ত্রীনা হায়খি, “শ্রী কুন্দন সহানা লৈখিদবদা থমোয় শোক্না নুঙাইতে । মীচম নাগরিক অমগী পুন্সি অমসুং স্ত্রগলশিং অদু উৎথোক্নবা মহাক্কী হ্যুমরগী ওইবা অঙকপা মওং মতৌ অমসুং ইরম্বা অদুগীদমক মহাকপু নিংশিংদুনা লৈহৌরগনি । ইমুং মনুং অমসুং পামজবশিংগী অৱাবদা শরুক য়াজরি । মহাক্কী থৱাইনা শান্তি ওইনা লৈরুবা ওইরসনু ।”
এনঐচএমগী মখাদা পায়খৎলিবা থবকশিং অমসুং এনঐচএমগী ইপিসি অমসুং এমএসজিগী ৱারেপশিং মন্ত্রীমন্দলনা য়ারে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা নেসনেল হেল্থ মিসনগী মখাদা পায়খৎলিবা থবকশিং অমসুং ইমপ্বার প্রোগ্রাম কমিতি অমসুং এন ঐচ এমগী মিসন স্তরিং গ্রুপকী ৱারেপশিং থাগৎখ্রে । মরুওইবা ৱারেপশিং : এন আর ঐচ এম/এন ঐচ এম হৌদোকপদগী মেতরনেল মোরতালিতি রেসিও, অন্দর ফাইব মোরতালিতি রেত অমসুং আই এম আর য়াংনা হন্থরক্লে । হৌজিক হন্থরক্লিবা চাং অসিদা, ২০৩০গী মমাংদা ভারতনা এস দি জি পান্দম (এম এম আর-৭০, য়ু ৫ এম আর-২৫) ফংবা ঙমগনি । মেলেরিয়া নাবা অমসুং শিবগী চাং হন্থবদা মালেমগী মেলারিয়া নাবা লৈবাকশিংগী মরক্ত ভারতনা য়াম্না চাউনবা মাইপাকপগী ৱারি লৈরে, ২০১৩দা মেলেরিয়া নাবা চাদা ৫০.৫২ ওইরম্বদগী ২০১৭দা চাদা ৪৯.০৯দা হন্থরে । রিভাইস নেসনেল তুবরকুলোসিস কন্ত্রোল প্রোগ্রাম থবক কনগৎহল্লে । হিদাক চংদবা তি বি য়াওনা তি বি মশক খঙদোক্নবা সি বি এন এ এ তি ১,১৮০ জিলা খুদিংমক্ত লৈরে । মমাংগী চহিদা মসিগী মহৈ ওইনা সি বি এন এ এ তি শীজিন্নবা শরুক অহুম হেনগৎলে । চহি অমদা অনৌবা কেস মশক খঙদোকপা চাদা ১৬ হেনগৎলে । য়ুনিভরসেল দ্রগ সেন্সিতিপ কেস মশিং চাদা ৫৪ হেনগৎলে । অনৌবা দ্রগ বেদাকুইলিন অমসুং দেলামিনাইদ অমসুং মচি ওইবা চিঞ্জাকশিং লায়েংলিঙৈ মনুংদা লৈবাক শীনবা থুংনা তি বি নাবশিংদা পীরে । ২০১৮-১৯দা এ বি-ঐচ দব্লিউ সি ৫২৭৪৪ অয়াবা পীখি, মসি ১৫০০০ পান্দম থম্বগী মনুংদা ঐচ দব্লিউ সি ১৭১৪৯ থবক তৌখি । ২০১৮-১৯ মনুংদা এস সি সিদা পুন্না অসা, এম পি ঐচ দব্লিউ, স্তাপ নর্স অমসুং পি ঐচ সি- এম ও ৮১,২৬৭ ত্রেনিং পীখি । ঐচ দব্লিউ সিশিং রাজ্যশিংদা থবক হৌরে । অহলশিংদা দিবথেরিয়া চংদনবা য়ুনিভরসেল ইমুনাইজেসন প্রোগ্রামগী মখাদা ২০১৮দা তিতানস তোজোইদ(তি তি)গী মহুৎ অনৌবা ভেকশিনশিং হায়বদি তেতানস এন্দ এদল্ত দিবথেরিয়া(তিদি)না শীল্লে । ২০১৯গী মার্চ ফাওবদা অঙাং ক্রোর ৩০.৫০ কোনশিন্দুনা , ২০১৮দা অহেনবা রাজ্য ১৭দা মিজল-রুবেল্লা ভেকশিন কাপ্পগী থবক পাংথোকখ্রে । ২০১৮-১৯ মনুংদা অহেনবা রাজ্য অনিদা রোতাভাইরস ভেকশিন কাপ্পা হৌরে । মসিনা হৌজিক রাজ্য/য়ু তি লোইনা কোনশিল্লে । ২০১৮-১৯ মনুংদা এম পি, হরিয়ানা, বিহার ,রাজাস্থান অমসুং য়ু পিগী লেমহৌরিবা জিলাশিংদা নিউমোকোকেল কঞ্জুগেতদ ভেকসিন(পি সি ভি) কাপ্পা হৌরে । অসাশিংদা থা অমদা লুপা ১০০০ পীরম্বা অদু থা অমদা লুপা ২০০০দা হেনগৎলে । অসাশিং অমসুং অসা ফেসিলিতেতরশিংদা প্রধান মন্ত্রী জয়তি বিমা য়োজনা(ভারত সরকারনা প্রেমিয়ম লুপা ৩৩০ পুথোকপা) অমসুং প্রধান মন্ত্রী সুরকসা বিমা য়োজনা(ভারত সরকারনা প্রেমিয়ম লুপা ১২ পুথোকপা) য়াওহল্লে । পোসান অভিয়ানগী মখাদা ২০১৮দা এনেমিয়া মুক্ত ভারত(এ এম বি) অভিয়ান হৌদোক্লে । সব হেল্থ সেন্তরশিং ঐচ দব্লিউ সিশিং ওন্থোক্নবা অনতাইদ ফন্দগী শেনফম লুপা ২০,০০০দগী লুপা ৫০,০০০দা হেনগৎহল্লে । পোসান অভিয়ানগী মখাদা হোম বেজ কিয়ার ফোর য়ং চাইল্ড(ঐচ বি ৱাই সি) প্রোগ্রাম হৌদোক্লে । তি বি/লেপ্রোসি/মেলারিয়া/কালা-অজার/লিমফেতি-ফিলারিয়াসিস/কেতেরেক লৈতবা রাজ্যশিং/য়ুতিশিং/জিলাশিংদা মনা পীনবা স্কিম অয়াবা পীরে । মসিনা লৈবাক্কী ওইনা লাউথোকত্রিঙৈদা জিলাশিং অমসুং রাজ্যশিং লায়না লৈত্রে হায়না লাউথোকপা ঙমহনগনি । হেপাতাইতিস এ, বি , সি অমসুং ই ঙাকথোক্নবা অমসুং লায়েংনবা নেসনেল ভাইরেল হেপাতাইতিস কন্ত্রোল প্রোগ্রাম অয়াবা পীরে। মসিনা হেপাতাইতিস নাবা মীওই ক্রোর ৫ রোম কান্নবা ফংহনগনি । ১৯৯০-২০১৩ ২০১৩-২০১৬ লাখ ১ হিংনা পোকপদা এম এম আর হন্থরকপগী চাং চাদা ৫.৩ চাদা ৮ লাখ ১ হিংনা পোকপদা আই এম আর হন্থরকপগী চাং চাদা ২.৮ চাদা ৪.৭ অন্দর ফাইব মোরতালিতি রেত হন্থরকপা চাদা ৩.৯ চাদা ৬.৬ অপুনবা মীশিং ১,০০০দা চহিদা মেলিরিয়া নাবগী চাং ২০১৭দা ০.৬৪ ২০১৮দা ০.৩০